Document ID: /roh_data/filtered/fineweb-2-filterrobots_roh.jsonl.gz/22706

Suenter ch’il FC Basilea aveva cuntanschì in pari 0:0 en l’emprim gieu a chasa, n’han els gì nagina schanza a Sevilla. Tut ils 3 gols han ils Spagnols sajettà en las davosas 10 minutas da l’emprima mesadad, en ina fasa che nagut na funcziunava tar Basilea.
La suletta vaira schanza da sajettar in gol ha il FC Basilea pir gì en il temp supplementar a la fin dal gieu. Lura ha Breel Embolo dà in sajet ch’il goli da Sevilla ha pudì tegnair curt avant la lingia. Uschia po il club spagnol vinavant siemiar d’in hattrick da titel en l’Europa League.
RR Novitads 06:00